1. ΒΑΣΙΛΙΚΟΝ ΔΙΑΤΑΓΜΑ της 2/7 Φεβρ. 1950 (ΦΕΚ Α΄ 37)  Περί οργανώσεως Προμηθευτικού Οργανισμού Ε.Β.Α. Έχοντες υπ΄ όψη τας διατάξεις του Ν.Δ. 117/46 “περί οργανισμού της Ε.Β.Α.”, ως και το άρθρ. 11 του Ν.Δ. 635/1948 “περί οργανώσεως Στρατ. Πρατηρίου (Φ.Ε.Κ. 107 Α΄), μετά πρότασιν του Α.Σ.Α. και σύμφωνον του Συμβουλίου Επικρατείας γνωματεύσιν, προτάσει του Ημετέρου επί της Αεροπορίας Υπουργού, απεφασίσαμεν και διατάσσομεν: Άρθρ.1.-Συνιστώμεν Πρατήριον εν τη Ε.Β.Α. υπό την επωνυμίαν “Προμηθευτικός Οργανισμός Β.Α.” (Π.Ο.Β.Α.) σκοπός του οποίου είναι η εκ του εξωτερικού και εσωτερικού επωφελής προμήθεια ως και κατασκευή ειδών ιματισμού, ατομικής και οικιακής χρήσεως και τροφίμων εν γένει και η διάθεσις τούτων επί πληρωμή εις το προσωπικόν της Β.Α. Άρθρ.2.-Το κεφάλαιον του Π.Ο.Β.Α. αποτελείται: α)Εκ των μερίδων των μετόχων. β)Εκ πάσης άλλης εισφοράς. Αι μερίδες των μετόχων ορίζονται δια διαταγών του Υπουργού Αεροπορίας. Άρθρ.3.-“Μέτοχοι του ιδρυομένου δια του παρόντος Οργανισμού είναι πάντες οι εν ενεργεία αξιωματικοί και υπαξιωματικοί της Β. Αεροπορίας πλην στρατευσίμων αρχισμηνιών και οπλιτών εν γένει και των εκ τούτων εφέδρων, ως και οι εν πολεμική αποστρατεία και πολεμική διαθεσιμότητι διατελούντες αξιωματικοί και υπαξιωματικοί της Β. Αεροπορίας. Προτάσει του Δ.Σ. του Π.Ο.Β.Α. και κατόπιν αποφάσεως του Υ.ΕΘ.Α. (Γ.Ε.Α.) δύνανται να καταστώσι μέτοχοι του Π.Ο.Β.Α. και οι εν αποστρατεία διατελούντες αξιωματικοί και υπαξιωματικοί, της συμμετοχής των ούσης προαιρετικής. Η συμμετοχή των μετόχων εις τας ενεργουμένας πωλήσεις είναι ανάλογος των μελών της οικογενείας των, ως τοιούτων θεωρουμένων των κάτωθι: α)Επί εγγάμων, της συζύγου, των αγάμων θηλέων τέκνων αδιακρίτως ηλικίας, ως και των αγάμων αρρένων μη συμπληρωσάντων το 17ον έτος της ηλικίας των.   β)Επί αγάμων, της χήρας μητρός, των αγάμων ορφανών πατρός θηλέων αδελφών αδιακρίτως ηλικίας, ως και των αγάμων ορφανών πατρός αρρένων αδελφών των μη συμπληρωσάντων το 17ον έτος της ηλικίας των, εφ΄ όσον άπαντες ούτοι αποδεδειγμένως συνοικούσι και συντηρούνται παρά του δικαιούχου μετόχου”. Το άρθρ. 3 αντικατεστάθη ως άνω δια του Β.Δ. της 28 Απρ. /14 Μαΐου 1959 (ΦΕΚ Α΄ 88). Άρθρ.4.-«1.Ο Προμηθευτικός Οργανισμός Β. Αεροπορίας (Π.Ο.Β.Α.) διοικείται υπό πενταμελούς Διοικητικού Συμβουλίου, αποτελουμένου εκ των κάτωθι: “α)Ενός ανωτάτου η ανωτέρου αξιωματικού της Ε.Β.Α. β)Ενός ανωτέρου αξιωματικού του Κλάδου Οικονομικού της Ε.Β.Α. γ)Ενός ανωτέρου αξιωματικού του Κλάδου Εφοδιασμού της Ε.Β.Α. δ)Ενός ανωτέρου αξιωματικού Δικαστικού Συμβούλου του Κλάδου Δικαστικού της Ε.Β.Α. και ε)Ενός ανωτέρου αξιωματικού του Κλάδου Υγειονομικού της Ε.Β.Α. Άπαντα τα μέλη του Διοικητικού Συμβουλίου ορίζονται δια διαταγής του επί της Εθνικής Αμύνης Υπουργού, η δε θητεία αυτών είναι διετής, δυναμένη να παραταθή η ανανεωθή. Δια της αυτής διαταγής ορίζονται ισάριθμα αναπληρωματικά μέλη. Πρόεδρος του Διοικητικού Συμβουλίου είναι ο εκ των μετεχόντων αυτού αξιωματικών ανώτερος κατά βαθμόν ή εν ισοβαθμία ο αρχαιότερος. Των συνεδριάσεων του Διοικητικού Συμβουλίου μετέχει ως μέλος και ο Διευθυντής του Π.Ο.Β.Α., ως εισηγητής μετά ψήφου. Καθήκοντα Γραμματέως του Διοικητικού Συμβουλίου εκτελεί εν μέλος αυτού η αξιωματικός του Π.Ο.Β.Α., δι΄ αποφάσεως του Προέδρου του Διοικητικού Συμβουλίου οριζόμενος”. Η σύνθεσις του Διοικητικού Συμβουλίου του Π.Ο.Β.Α. ετροποποιήθη ως άνω δια της παρ. 1 άρθρ. 4 Β.Δ. 391 της 27/29 Μαΐου 1965 (ανωτ. σελ. 14,01).  (Αντί της σελ. 103) Σελ. 103(α) 275-069 Προμηθευτικός Οργανισμός Ε.Β.Α. 38.Α.κ.1   124 3.Το Διοικητικόν Συμβούλιον συνέρχεται εις συνεδριάσεις τουλάχιστον άπαξ κατά δεκαπενθήμερον, η οσάκις ο Πρόεδρος αυτού κρίνει τούτο αναγκαίον αυτοβούλως, ή τη αιτήσει του Διευθυντού του Οργανισμού. Το Συμβούλιον θεωρείται εν απαρτία παρόντων τουλάχιστον τριών εκ των μελών αυτού και αι αποφάσεις του, διατυπούμεναι εις πρακτικά, λαμβάνονται κατά πλειψηφίαν, εν ισοψηφία δε υπερισχύει η ψήφος του Προέδρου”. Το άρθρ. 4 αντικατεστάθη ως άνω δια του Β.Δ. της 27 Ιαν. /22 Φεβρ. 1951 (ΦΕΚ Β΄ 59). Άρθρ.5.-Το Διοικητικόν Συμβούλιον είναι εν παντί υπεύθυνον δια την διαχείρισιν της περιουσίας του Οργανισμού και την επίτευξιν του σκοπού του. Αποφασίζει επί των προμηθευθησομένων ειδών, προκηρύσσον δια του Διευθυντού μειοδοτικούς διαγωνισμούς δια την ανάδειξιν εργολάβων και καταστημάτων συνεργασίας δια την προμήθειαν μη ευρισκομένων ειδών εν τω Προμηθευτικώ Οργανισμώ. Δύναται δι΄ ητιολογημένης αποφάσεως εις εκτάκτους περιπτώσεις να προβαίνη εις άνευ διαγωνισμών αγοράς οσάκις αποδεδειγμένως το συμφέρον του Οργανισμού επιβάλλει τούτο. Ορίζει τας τιμάς πωλήσεως των ειδών και τον τρόπον κατανομής τούτων εις τα μέλη. Αποφασίζει επί πάσης τακτικής δαπάνης αφορώσης τον Προμηθευτικόν Οργανισμόν. Έχει δικαίωμα προσλήψεως ιδιωτικού προσωπικού εις βάρος του Π.Ο.Β.Α. προς πλήρωσιν των δια του Κανονισμού Εσωτερικής Υπηρεσίας καθοριζομένων θέσεων ως και απολύσεως αυτού. Άρθρ.6.-Η Διεύθυνσις του Π.Ο.Β.Α. ανατίθεται εις ανώτερον εν ενεργεία Οικονομικόν Αξιωματικών δια διαταγής του Υ.Α., τοποθετούμενον συμφώνως προς τας ισχυούσας περί τοποθετήσεως Αξιωματικών Ε.Β.Α. διατάξεις. Ο Διευθυντής του Π.Ο.Β.Α. είναι υπεύθυνος δια την απρόσκοπτον λειτουργίαν του Οργανισμού και ενεργεί ως εκτελεστικόν όργανον του Δ.Σ. Ο Διευθυντής προϊσταται του προσωπικού του Οργανισμού, εφ΄ ου ασκεί πειθαρχικήν δικαιοδοσίαν Διοικητού Μονάδος και βοηθείται υπό Υποδιευθυντού, ως τοιούτου οριζομένου υπό του Υ.Α. ενός κατωτέρου Οικονομικού Αξιωματικού.    Σελ. 104(α) 275-070 Άρθρ.7.-Το αναγκαίον προσωπικόν δια την λειτουργίαν του Οργανισμού αποτελείται εκ στρατιωτικού προσωπικού της Ε.Β.Α., διατιθεμένου δια διαταγών του Υ.Α. και εξ ιδιωτικού προσωπικού προσλαμβανομένου ως ανωτέρω ορίζεται. Κατ΄ εξαίρεσιν και εφ΄ όσον είναι δυνατόν κατά την κρίσιν του Υ.Α. δύναται να διατεθή δια διαταγών αυτού ιδιωτικόν προσωπικόν δι΄ αποσπάσεως εκ του Υ.Α. κατόπιν διαταγών αυτού. Άρθρ.8.-“Η Οικονομική Υπηρεσία του Π.Ο.Β.Α. ασκείται δι΄ υπευθύνων Οικονομικών οργάνων οριζομένων δια διαταγής του Υ.ΕΘ.Α. (Γ.Ε.Α.). Αι διατάξεις του από 24.11.38 Β.Δ/τος «περί κωδικοποιήσεως των περί Οικονομικής Υπηρεσίας Αεροπορίας διατάξεων», των από 12.9.30 Π.Δ/τος «περί τρόπου ενεργείας προμηθειών, εργολαβιών και εργασιών Αεροπορικής Υπηρεσίας» ως ετροποποιήθησαν και συνεπληρώθησαν μεταγενεστέρως, ως και του Α.Ν. 776/48 “περί τροποποιήσεως διατάξεων περί προμηθειών της Στρατιωτικής Υπηρεσίας”, δύνανται να εφαρμόζωνται και δια τον Π.Ο.Β.Α. εν όλω η εν μέρει, κατόπιν αποφάσεως του Υ.ΕΘ.Α. (Γ.Ε.Α.). Ο έλεγχος της εν γένει οικονομικής λειτουργίας του Π.Ο.Β.Α. ασκείται υπό του Υπουργού Εθνικής Αμύνης (Γ.Ε.Α.) δια των αρμοδίων Υπηρεσιών και κατά τας εκδοθησομένας διαταγάς αυτού». Το άρθρ. 8 αντικατεστάθη ως άνω δια του Β.Δ. της 28 Απρ. /14 Μαΐου 1959. Άρθρ.9.-Δια τα της δικαστικής και εξωδίκου εκπροσωπήσεως, δωσιδικίας, διαλύσεως, πτωχεύσεως, διαθέσεως των κερδών ως και δια παν άλλο θέμα αφορών τον Π.Ο.Β.Α. ισχύουσιν αι αντίστοιχοι διατάξεις του Ν.Δ. 635/1948. Εις τον αυτόν επί της Αεροπορίας Υπουργόν ανατίθεμεν την δημοσίευσιν και εκτέλεσιν του παρόντος.              38.Α.κ.1 Προμηθευτικός Οργανισμός Ε.Β.Α.   125

[Source: greek_legal_code_raptarchis | Tokens: 6470]